Ա. Երզնկյանի անվան թիվ 118 ավագ դպրոցում տեղակայված քննական կենտրոնում այսօր քննություն հանձնելու համար հայտագրվել է 127 դիմորդ: Բացակայել է նրանցից 7-ը: Հաջորդ միասնական քննությունը նախատեսված է ֆիզիկա առարկայից` հունիսի 15-ին: Կենսաբանություն, աշխարհագրություն եւ ընդհանուր պատմություն առարկաների միասնական քննությունների արդյունքները, ինչպես տեղեկացանք գնահատման եւ թեստավորման կենտրոնից, քննական կենտրոններում կհրապարակվեն վաղը, այսինքն՝ տվյալ քննությունից հետո հինգերորդ օրը, ինչպես նախատեսվում է կարգով: